Shqipëri: Presidenti Moisiu bën thirrje për dialog
Ai tha se vendi nuk mund të hyjë në votime me kodin dhe me infrastrukturën aktuale zgjedhore
Në dhjetor të vitit të shkuar presidenti Moisiu thirri në një tryezë të gjitha partitë politike të cilat u angazhuan për të nisur me shpejtësi reformën zgjedhore. Por që nga ai moment marrëdhëniet pozitë opozitë kanë qenë tejet të acaruara. Me shumë vështirësi u arrit ngritja e komisionit parlamentar të reformës. Por edhe ai mundi të funksionojë vetëm pak kohë duke u bllokuar nga mosmarrëveshjet. Duke njohur këtë situatë, presidenti tha sot se vendi s’mund të hyjë në zgjedhje me kodin dhe infrastrukturën aktuale zgjedhore: ”- tha Presidenti. Kreu i shtetit ju drejtua të dy krahëve të politikës që të marrin përsipër përgjegjësitë e tyre: . Jashtë përgjegjëisë nuk mbtet as opozita e cila sic tha presidenti Moisiu duhet të ndihmojë në çbllokimin dhe ecurinë e punës së komisionit të reformës: Presidenti ka kërkuar që zgjidhjet e mosmarrëveshjeve të mos lihen në momentet e fundit siç ka ndodhur rëndom e që kanë sjellë kompromise të pjesshme dhe mundësi për abuzime politike. Sipas tij, nevojitet të gjendet konsensus nga Parlamenti edhe për datën e zgjedhjeve ndërsa ka premtuar se menjëherë sapo deputetët të zgjedhin anëtarin e KQZ edhe ai do të emërojë edhe anëtarin tjetër që është kompetencë e tij. Kreu i shtetit është ndalur dhe në një problem kyç të reformës e për të cilën ka mosmarrëveshje të thella mes të djathtëve dhe opozitës, siç është lista e zgjedhësve të cilat siç u shpreh ai, duhet të jenë të pranueshme nga të gjithë dhe të qëndrueshme në kohë.